Vzorový formulár č 1.01a

**Výskumno-vývojový zámer projektu**

*na podporu teamingových výskumných centier a partnerstiev*

Identifikácia projektu resp. žiadateľa

Obsah

[1. Popis výskumnej a vývojovej stratégie žiadateľa 3](#_Toc506971911)

[1.1 Súlad obsahového zamerania aktivít projektu s doménami inteligentnej špecializácie RIS3 SK, politikami RIS3 SK a Implementačným plánom pre RIS3 SK 3](#_Toc506971912)

[1.2 Väzba projektu na Európsky výskumný priestor a medzinárodné aktivity/stratégie 4](#_Toc506971913)

[2. Personálne zabezpečenie 5](#_Toc506971914)

[2.1 Zabezpečenie odborných kapacít na riadenie a realizáciu projektu 5](#_Toc506971915)

[3. Infraštruktúra 5](#_Toc506971916)

[3.1 Stručný popis aktuálneho stavu výskumno-vývojovej a súvisiacej vzdelávacej infraštruktúry relevantnej pre doménu inteligentnej špecializácie RIS3 SK 5](#_Toc506971917)

[3.2 Popis potrieb v oblasti modernizácie výskumno-vývojovej infraštruktúry pre obdobie 2016 – 2020, vrátane ďalších rozpočtových výdavkov projektu 6](#_Toc506971918)

[4. Aktivity 7](#_Toc506971919)

[4.1 Podrobný popis odborných/výskumných a/alebo vývojových aktivít 7](#_Toc506971920)

[4.2 Komplementarita predkladaného projektu s projektom, na ktorý je predkladaný projekt viazaný. Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu z vecného a časového hľadiska 9](#_Toc506971921)

[4.3 Prevádzková a technická udržateľnosť projektu 9](#_Toc506971922)

[4.4 Stručné profily žiadateľa a partnerov projektového konzorcia 9](#_Toc506971923)

|  |
| --- |
| 1. Popis výskumnej a vývojovej stratégie žiadateľa |
| 1.1 Súlad obsahového zamerania aktivít projektu s doménami inteligentnej špecializácie RIS3 SK, politikami RIS3 SK a Implementačným plánom pre RIS3 SK |
| Stratégia výskumu a inovácií pre inteligentnú špecializáciu SR (RIS3 SK, schválená uznesením vlády SR č. 665/2016 dňa 13.11.2013) stanovuje investičné a štrukturálne opatrenia pre politiku výskumu, vývoja a inovácií a priorizuje zdroje na potenciálne oblasti konkurenčnej výhody. Jadrom stratégie je cielená podpora a stimulácia verejno-súkromnej výskumno-vývojovej a inovačnej spolupráce, možnosti rastu pre všetkých zainteresovaných účastníkov. Hlavným cieľom je podpora štrukturálnej zmeny slovenskej ekonomiky smerom k rastu založenému na zvyšovaní inovačnej schopnosti a excelentnosti vo výskume a inováciách so zámerom podporiť udržateľný rast príjmov, zamestnanosti a kvality života.  V rámci Implementačného plánu RIS3 SK boli definované priority inteligentnej špecializácie, ktoré sú rozdelené do 5 domén s priamou väzbou na politiky a produktové línie[[1]](#footnote-1):   1. [Dopravné prostriedky pre 21. storočie](https://www.opvai.sk/media/98929/automotive_final.pdf) 2. [Priemysel pre 21. storočie](https://www.opvai.sk/media/98928/priemysel_final.pdf) 3. [Digitálne Slovensko a kreatívny priemysel](https://www.opvai.sk/media/99313/digit_creativ_domena_final_22032018_pp.pdf) 4. [Zdravie obyvateľstva a zdravotnícke technológie](https://www.opvai.sk/media/99314/s%C3%BAhrnn%C3%A1-spr%C3%A1va-k-dom%C3%A9ne-%C4%8D-4-zdravie-obyvate%C4%BEstva-a-zdravotn%C3%ADcke-technol%C3%B3gie_final_22_01_2018.pdf) 5. [Zdravé potraviny a životné prostredie](https://www.opvai.sk/media/98931/zdrave-potraviny_a_zivotne-prostredie.pdf)   Priradenie k najmenej jednej doméne RIS3 SK by malo byť založené na postupe pozostávajúcom zo štyroch základných krokov, ktoré žiadateľ aplikuje v rámci jednej vybranej domény RIS3 SK. V prípade, že žiadateľ ašpiruje svojím projektom prispievať k viacerým doménam RIS3 SK, uplatňuje tieto kroky osobitne pre každú doménu RIS3 SK:   1. Obsahové posúdenie priradenia projektu zameraného na výskum a vývoj v oblasti **produktovej línie** definovanej pre konkrétnu doménu. Produktová línia predstavuje plánovanú výskumno-vývojovú tému, ktorá je predmetom projektu, napr. výskumno-vývojová aktivita zameraná na „materiály, štruktúry, senzory a prvky“.   **Žiadateľ povinne uvádza:**   1. ***názov produktovej línie*** (napr. str. 23 v dokumente „Produktové línie pre doménu Dopravné prostriedky pre 21 storočie“) 2. ***zdôvodnenie prepojenia*** identifikovaných výskumno-vývojových aktivít projektu na danú produktovú líniu, zdôvodňuje sa obsahový súvis výskumno-vývojovej témy projektu a identifikovanej produktovej línie. 3. Preukázanie priamej väzby plánovaného výskumu a vývoja na odvetvie v rámci **hlavných SK NACE**.   **Žiadateľ povinne uvádza:**   1. ***názov*** jedného ***hlavného SK NACE*** odvetvia v rámci danej domény RIS3 SK (napr. str. 23 v dokumente „Produktové línie pre doménu Dopravné prostriedky pre 21 storočie“: C29 - Výroba motorových vozidiel, návesov a prívesov, alebo C30 – Výroba ostatných dopravných prostriedkov). 2. **zdôvodnenie** ***prepojenia*** výstupov a výsledkov vybranej produktovej línie predmetu alebo výskumno-vývojovej témy projektu. 3. **V prípade, že žiadateľ neidentifikoval žiadne priame prepojenie na hlavné SK NACE** v rámci danej produktovej línie RIS3 SK, **uvedie** prepojenosť plánovanej výskumno-vývojovej témy t.j. produktovej línie na **funkčné väzby** definované v rámci danej domény RIS3 SK a následne identifikuje užívateľskú/odberateľskú väzbu výsledkov výskumu a vývoja v rámci hlavných SK NACE danej domény RIS3 SK.   **Žiadateľ v takomto prípade povinne uvádza:**   1. ***názov funkčnej väzby*** danej domény RIS3 SK, v rámci ktorej žiadateľ identifikoval priamu väzbu plánovaného výskumu a vývoja (napr. str. 23 v dokumente „Produktové línie pre doménu Dopravné prostriedky pre 21 storočie“ – C24 Výroba výrobkov z gumy a plastu). 2. ***zdôvodnenie identifikovaného prepojenia*** produktovej línie, t.j. témy plánovaného výskumu a vývoja na funkčnú väzbu, ktorá prestavuje potenciálne odvetvie SK NACE, v rámci ktorej je identifikovaný potenciál uplatniť výstupy a výsledky výskumu a vývoja v danej téme. 3. ***názov*** identifikovaného odvetvia ***hlavnej SK NACE*** kde bol identifikovaný potenciál užívateľskej/odberateľskej väzby na tému výskumu a vývoja v rámci identifikovanej produktovej línie danej domény RIS3 SK. 4. Identifikácia väzby projektu na **súbor politík RIS3 SK** prostredníctvom výzvou **definovaných aktivít RIS3 SK**.   **Žiadateľ povinne uvádza za projekt ako celok:**   1. ***číselné*** označenie a relevantný názov aktivity RIS3 SK v zmysle výzvy, 2. zdôvodnenie identifikovanej väzby projektu na predmet aktivity RIS3 SK s uvedením spôsobu príspevku projektu vybranej aktivity RIS3 SK.   Maximálny rozsah textu v tejto časti sú 2 A4. |
| 1.2 Väzba projektu na Európsky výskumný priestor a medzinárodné aktivity/stratégie |
| **Európsky výskumný priestor** (European Research Area - ERA) predstavuje koncept, v ktorom výskumníci plne využívajú možnosti, ktoré sú im poskytované pre ich prácu, na regionálnej, národnej a medzinárodnej úrovni. Cieľom je užšie prepájať národné a európske výskumné nástroje a navzájom koordinovať výskumné programy a politiky. Zásadnými krokmi, ktoré má uskutočniť EÚ na vytvorenie ERA sú najmä:   * Harmonizácia európskych systémov podpory výskumu, vývoja a inovácií * Mobilita výskumníkov (medzinárodná a medzi sektorová), tzv. 5. sloboda * Podpora rozvoja kariéry vedcov * Excelentná výskumná infraštruktúra   V tomto kontexte žiadateľ vysvetlí previazanie, komplementaritu a súvislosť predkladaného projektu na výskumné/vývojové aktivity, projekty, programy, siete a platformy v rozsahu uvedenom priamo v OP VaI. Do úvahy sa berú prioritne aktivity v rámci Európskeho výskumného priestoru (Horizont 2020 (<http://h2020.cvtisr.sk/>), Dunajská stratégia (<http://www.dunajskastrategia.gov.sk/>), Eureka (<https://www.minedu.sk/eureka/>), Erazmus (<http://www.europskaunia.sk/erazmus>), Eurostars (<https://www.eurostars-eureka.eu/about-eurostars>), Európska nadácia pre vedu, EITI, rôzne iniciatívy z oblasti technologických platforiem a pod.).  Žiadateľ vysvetlí základné zámery v rámci programového obdobia 2014 – 2020 a popíše, akým spôsobom predkladaný projekt prispeje k zintenzívneniu medzinárodných výskumno-vývojových aktivít a spolupráce všetkých partnerov.  **Žiadateľ povinne uvádza** nasledovné údaje v závislosti od typu ŽoNFP:  - medzinárodný projekt, v ktorom je žiadateľ/partner už aktívny a predkladaná ŽoNFP umožní lepšie riešiť už existujúci medzinárodný projekt – v takomto prípade žiadateľ povinne uvádza identifikačné údaje medzinárodného projektu.  - projekt umožní zvýšiť možnosť uspieť v medzinárodných schémach pri predkladaní projektov – v takomto prípade žiadateľ povinne uvádza konkrétny popis schém (názov schémy, donora, obsahové zameranie schémy), časové obdobie, v ktorom sa plánujú podať projekty, a množstvo projektov.  Maximálny rozsah textu v tejto časti sú 2 A4. |

|  |
| --- |
| 2. Personálne zabezpečenie |
| 2.1 Zabezpečenie odborných kapacít na riadenie a realizáciu projektu |
| Žiadateľ uvedie popis svojich existujúcich odborných (vedeckých) kapacít a administratívneho personálu formou stručného profilu[[2]](#footnote-2) relevantného pre predkladaný projekt, vrátane prípadných uvažovaných zahraničných výskumných pracovníkov a ostatných výskumníkov a zamestnancov[[3]](#footnote-3), a to za účelom posúdenia schopnosti výskumného tímu a manažmentu riešiť výskumno-vývojové úlohy a zabezpečiť bezproblémové riadenie a implementáciu.  Žiadateľ uvedie aj popis aktuálneho stavu a svoj prípadný plán na posilnenie personálnych kapacít[[4]](#footnote-4) v rokoch 2016 – 2023, so špeciálnym dôrazom na mladú generáciu výskumníkov (doktorandi a post-doktorandi).  Žiadateľ v tejto časti súčasne popíše aj spôsob vedeckej spolupráce a manažmentu tejto spolupráce s partnermi v projekte (napríklad existencia vedeckej/inovačnej rady projektu, prípadne iné nástroje na zabezpečenie čo najkvalitnejšieho vedeckého riadenia projektu).  Obdobnú informáciu je potrebné vyplniť za každého z partnerov projektu.  Dôležité pokyny:   * Vyššie uvedené kapacity za žiadateľa a každého partnera je potrebné uviesť aj do tabuľky „Personálna matica“ (príloha formulára ŽoNFP č. 1.01c). * Bližšie informácie oprávnenosti personálnych výdavkov ako aj limity na personálne výdavky sú uvedené v prílohe Výzvy č. 5 Zoznam oprávnených a neoprávnených výdavkov. * V prípade, ak žiadateľ/partner uvedie sumy nad rámec stanovených limitov, je potrebné ich objektívne zdôvodniť[[5]](#footnote-5) v tomto bode.   Maximálny rozsah textu v tejto časti sú 2 A4 (bez personálnej matice, ktorá je samostatnou prílohou formuláru ŽoNFP č. 1.01c a do rozsahu textu sa nezapočítava). |

|  |
| --- |
| 3. Infraštruktúra |
| 3.1 Stručný popis aktuálneho stavu výskumno-vývojovej a súvisiacej vzdelávacej infraštruktúry relevantnej pre doménu inteligentnej špecializácie RIS3 SK |
| Žiadateľ **stručne** popíše **stav svojej existujúcej výskumno-vývojovej infraštruktúry** relevantnej pre realizáciu výskumných aktivít predkladaného projektu v relevantnej doméne inteligentnej špecializácie RIS3 SK, vrátane uvedenia informácie o objeme investovaných zdrojov do jej obnovy a modernizácie v programovom období 2007 – 2013, prípadne v programovom období 2014-2020, pričom osobitne uvedie objem zdrojov z Operačného programu Výskum a vývoj/Operačného programu Výskum a inovácie a osobitne vlastné zdroje a prípadné iné zdroje.  Žiadateľ v tejto časti popíše **hlavné celky svojej výskumno-vývojovej infraštruktúry, združenej do celkov**, ako sú laboratóriá, prípadne skupiny laboratórií priradených k jednotlivým výskumným témam alebo existujúce unikátne prístrojové zariadenia.  Žiadateľ súčasne jasne popíše **relevantnosť svojej výskumnej infraštruktúry k relevantnej doméne inteligentnej špecializácie, na ktorú je predkladaný projekt zameraný.**  Vyššie uvedeným spôsobom sa popíše aj **stav komplementárnej výskumno-vývojovej infraštruktúry za každého z partnerov.**  Maximálny rozsah textu v tejto časti sú 3 A4. |
| 3.2 Popis potrieb v oblasti modernizácie výskumno-vývojovej infraštruktúry pre obdobie 2016 – 2020, vrátane ďalších rozpočtových výdavkov projektu |
| Žiadateľ identifikuje svoje strategické potreby v oblasti modernizácie výskumno-vývojovej (ďalej len „VaV“) infraštruktúry relevantnej pre domény inteligentnej špecializácie RIS3 SK so snahou preukázať nevyhnutnosť dobudovania kvalitnej VaV infraštruktúry, prostredníctvom ktorej vznikne funkčný celok excelentného výskumu (laboratória, výskumné inštitúcie, unikátne pracoviská...) s atraktívnym a motivačným prostredím (aj) pre vzdelávanie a následné uplatnenie mladých vedeckých pracovníkov vo VaV oblasti na Slovensku.  V tejto časti je potrebné podrobne popísať a zdôvodniť všetky výdavky[[6]](#footnote-6), ktoré si žiadateľ/partner prostredníctvom predkladaného projektu nárokuje.  **Komplexný súpis všetkých výdavkov uvedie žiadateľ aj za partnera/partnerov v prílohe č. 1.01b Rozpočet projektu.**  Maximálny rozsah textu v tejto časti sú 3 A4 (bez tabuľky nižšie – tá sa do rozsahu textu započítavať nebude).  **Tabuľka identifikácie a zdôvodnenia neexistencie duplicity**   |  |  | | --- | --- | | **ŽIADATEĽ[[7]](#footnote-7)** | | | **Číslo rozpočtovej položky[[8]](#footnote-8):** | **Názov rozpočtovej položky[[9]](#footnote-9):** | | **Identifikácia a zdôvodnenie neexistencie duplicity[[10]](#footnote-10)** |  | | **Popis a zdôvodnenie využitia v projekte[[11]](#footnote-11)** |  |  |  |  | | --- | --- | | **PARTNER[[12]](#footnote-12)** | | | **Číslo rozpočtovej položky[[13]](#footnote-13):** | **Názov rozpočtovej položky[[14]](#footnote-14)** | | **Identifikácia a zdôvodnenie duplicity[[15]](#footnote-15)** |  | | **Popis a zdôvodnenie využitia v projekte[[16]](#footnote-16)** |  | |

|  |
| --- |
| 4. Aktivity |
| 4.1 Podrobný popis odborných/výskumných a/alebo vývojových aktivít |
| **Celková dĺžka realizácie výskumných aktivít projektu:**  (v rokoch od 2016 do maximálne 2023)  **Nepodnikateľské inštitúcie** výskumu a vývoja budú realizovať **nezávislý výskum a vývoj**, ktorý predstavuje experimentálnu alebo teoretickú prácu vykonávanú najmä s cieľom získať nové poznatky o podstatných základoch javov a o pozorovateľných skutočnostiach bez plánovaného priameho uplatnenia alebo použitia v praxi. Ich cieľom je šíriť poznatky, ktoré nie sú určené na komerčné využitie, ide o nehospodársku činnosť VaV organizácie.  **Podnikateľské inštitúcie budú môcť realizovať:**  **-** **priemyselný výskum**, ktorý predstavuje plánovaný výskum alebo kritický prieskum zameraný na získanie nových poznatkov a zručností pre vývoj nových výrobkov, postupov alebo služieb alebo na dosiahnutie významného zlepšenia existujúcich výrobkov, postupov alebo služieb. Zahŕňa vytvorenie súčastí zložitých systémov, ktoré sú potrebné na priemyselný výskum, najmä na overenie základov technológie, s výnimkou prototypov.  **- experimentálny vývoj**,ktorý predstavuje získavanie, kombinovanie, formovanie a používanie existujúcich vedeckých, technologických, obchodných a iných náležitých poznatkov a zručností na účely výrobných plánov a zostáv alebo návrhov nových, zmenených alebo zlepšených výrobkov, postupov alebo služieb. To môže zahŕňať napr. aj ostatné činnosti zamerané na koncepčné návrhy, plánovanie a dokumentáciu nových výrobkov, postupov a služieb. Činnosti môžu zahŕňať vypracovanie návrhov, nákresov, plánov a ostatnej dokumentáciu za predpokladu, že nie sú určené na komerčné použitie.  Dôležité pokyny:   * Upozorňujeme, že v jednej aktivite nie je možné uviesť viacero kategórií výskumov (priemyselný výskum, experimentálny vývoj a nezávislý výskum a vývoj). Žiadateľ/partner uvádza podrobný popis realizovaných výskumno-vývojových aktivít do tabuľky uvedenej nižšie so snahou preukázať potenciál aktivít k plneniu nastavených výstupov (merateľných ukazovateľov) a celkových cieľov projektu a tiež jednoznačné prepojenie jednotlivých aktivít na niektorú z domén RIS3 SK. * V prípadoch, kedy sa dva alebo viac subjektov vykonávajúcich jeden výskum bude podieľať na rovnakej aktivite, je potrebné, aby táto aktivita bola v tabuľke uvedená toľkokrát, koľko subjektov sa na nej bude podieľať. V časti „Podrobný popis“ (v tabuľke) identifikuje každý subjekt za seba úlohy, ktoré v rámci tejto aktivity bude vykonávať, nevyhnutnosť subjektu na participácii v rámci aktivity a tiež spôsob spolupráce so subjektmi podieľajúcimi sa na tej istej aktivite. * Žiadateľ/partner je povinný dodržiavať pokyny uvedené v poznámkach pod čiarou v tomto bode a v  prislúchajúcej tabuľke. * V prípade využívania 15% flexibility sa definuje osobitná aktivita pokrývajúca túto možnosť.  |  |  | | --- | --- | | **Identifikácia aktivity[[17]](#footnote-17)** | **Podrobný popis výskumno-vývojových aktivity projektu[[18]](#footnote-18)** | | Príklad:  Aktivita č. 1  Názov: xxx  Nezávislý výskum a vývoj  Žiadateľ - xxx | Podrobný popis | | Príklad:  Aktivita č. 2  Názov: xxx  Priemyselný výskum  Partner 1 - xxx | Podrobný popis | | Príklad:  Aktivita č. 3  Názov: xxx  Experimentálny vývoj  Partner 2 - xxx | Podrobný popis | | Príklad:  Aktivita č. 3  Názov: xxx  Experimentálny vývoj  Partner 3 - xxx[[19]](#footnote-19) | Podrobný popis | |  |  | |  |  | |  |  |   Maximálny rozsah textu v tejto časti je 7 A4. |
| 4.2 Komplementarita predkladaného projektu s projektom, na ktorý je predkladaný projekt viazaný. Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu z vecného a časového hľadiska |
| Žiadateľ jasne a zrozumiteľne popíše súlad, opodstatnenosť a nadväznosť predkladaného projektu k projektu, pričom pozornosť upriami na bližšiu špecifikáciu navrhovaných aktivít, ich východiskovú situáciu a nastavenie aktivít z vecného a časového hľadiska vzhľadom na dosiahnutie plánovaných cieľov projektu. Je potrebné, aby vnútorná logika projektu bola popísaná čo najkomplexnejšie. Žiadateľ definuje všetky atribúty nadväznosti, ktoré deklarujú komplementaritu predkladaného projektu k medzinárodnému projektu.  Žiadateľ podrobne popíše relevantné časti medzinárodného projektu – ako je najmä jeho obsahové zameranie, položky rozpočtu, ktoré sú financované z projektu za účelom možnosti posúdiť vylúčenie dvojitého financovania a pod.  Bude presnejšie špecifikované v konkrétnej výzve.  Maximálny rozsah textu v tejto časti sú 4 A4. |
| 4.3 Prevádzková a technická udržateľnosť projektu |
| Žiadateľ uvádza spôsob udržateľnosti plánovaných výstupov projektu po ukončení projektu z pohľadu prevádzkového a technického zabezpečenia.  Žiadateľ popíše plánované využitie prevádzkového (materiálno-technického) zázemia v dobe udržateľnosti a zdroje na zabezpečenie chodu prevádzky. Tiež je potrebné preukázať zabezpečenie odborných (prevádzkových) a administratívnych kapacít, spôsob a zdroje potrebné na ich udržanie.  Obdobnú informáciu je potrebné vyplniť za každého z partnerov projektu.  Maximálny rozsah textu v tejto časti sú 2 A4. |
| 4.4 Finančná a vecná udržateľnosť projektu |
| Žiadateľ popíše udržateľnosť projektu z finančného hľadiska (finančné krytie projektu) na základe predpokladaného vývoja po zohľadnení očakávaných pozitívnych výsledkov z projektu vzhľadom na ich praktické využitie v budúcnosti (trvalá udržateľnosť). Rovnako žiadateľ popisuje udržateľnosť výskumno-vývojových aktivít po ukončení projektu v kontexte výstupov projektu, pre zabezpečenie výsledkov projektu (t. j. efektov, ku ktorých dochádza po ukončení realizácie aktivít projektu) v kontexte stanovených cieľov projektu. Maximálny rozsah textu v tejto časti sú 2 A4. |
| 4.5 Stručné profily žiadateľa a partnerov projektového konzorcia |
| Žiadateľ a každý partner projektového konzorcia povinne uvádza za každú organizáciu samostatne:   * názov organizácie projektového konzorcia * označenie, či ide o žiadateľa, alebo partnera * SK NACE – ekonomická činnosť v tvare podľa uvedeného príkladu (C22 – Výroba výrobkov z gumy a plastu) * zdôvodnenie obsahovej relevantnosti pre daný projekt, t. j. prečo je daný subjekt vybraný do daného projektového konzorcia z pohľadu jeho obsahového/výskumného zamerania, či relevancie ekonomickej činnosti (SK NACE) v prípade podnikateľských subjektov, alebo popis kľúčových úspechov v danej výskumno-vývojovej téme.   Maximálny rozsah textu v tejto časti sú 1 A4 za každú inštitúciu. |

1. <https://www.opvai.sk/ris3/dolezite-dokumenty/> [↑](#footnote-ref-1)
2. Žiadateľ/partner sa snaží profilom zamestnanca (plánovaného personálu) preukázať jeho odbornosť, skúsenosti a prax v oblasti, na ktorej sa pri realizácii projektu bude podieľať. [↑](#footnote-ref-2)
3. Pod pojmom uvažovaní výskumníci a zamestnanci sa myslia také personálne kapacity, o ktorých už žiadateľ/partner vie, že v prípade implementácie projektu budú súčasťou tímu (ide o konkrétne osoby). [↑](#footnote-ref-3)
4. V tomto prípade sa pod pojmom plán posilnenia personálnych kapacít myslia neobsadené pozície, ktoré žiadateľ/partner plánuje v priebehu realizácie dopĺňať v závislosti od potrieb vyplývajúcich z projektu. [↑](#footnote-ref-4)
5. Bližšie informácie sú uvedené v prílohe Výzvy č. 5 Zoznam oprávnených a neoprávnených výdavkov. [↑](#footnote-ref-5)
6. S výnimkou personálnych výdavkov zaradených do skupiny výdavkov 521 - Mzdové výdavky, ktoré sa uvádzajú v časti 2.1 tohto dokumentu. Výdavky zaradené v skupine výdavkov 902 - Paušálne výdavky sa v tejto časti identifikujú v súlade so zjednodušeným vykazovaním výdavkov. [↑](#footnote-ref-6)
7. Žiadateľ si tabuľku rozšíri (skopíruje) toľkokrát, koľko výdavkov potrebuje identifikovať (v súlade so rozpočtom projektu a pokynmi uvedenými v tejto časti). [↑](#footnote-ref-7)
8. V súlade s názvom uvedeným v rozpočte projektu. [↑](#footnote-ref-8)
9. V súlade s názvom uvedeným v rozpočte projektu. [↑](#footnote-ref-9)
10. Žiadateľ v tejto časti uvedie tie položky, ktoré v zmysle definície v prílohe „Zoznam technického, prístrojového a laboratórneho vybavenia (PO 2007-2013, PO 2014-2020)“ a zdôvodní neexistenciu duplicity s nárokovaným výdavkom a zdôvodní nevyhnutnosť obstarania novej (rovnakej alebo obdobnej) infraštruktúry/výdavku prostredníctvom predkladaného projektu. [↑](#footnote-ref-10)
11. Žiadateľ kladie dôraz na preukázanie nevyhnutnosti výdavku vo vzťahu naplnenia stanovených cieľov v predkladanom projekte. [↑](#footnote-ref-11)
12. V prípade viacnásobného partnerstva sa jednotliví partneri identifikujú (názov subjektu) a rozšíria (skopírujú) si tabuľku na všetkých partnerov toľkokrát, koľko výdavkov potrebujú identifikovať (v súlade s rozpočtom projektu a pokynmi uvedenými v tejto časti). [↑](#footnote-ref-12)
13. V súlade s názvom uvedeným v rozpočte projektu. [↑](#footnote-ref-13)
14. V súlade s názvom uvedeným v rozpočte projektu. [↑](#footnote-ref-14)
15. Partner v tejto časti uvedie tie položky, ktoré v zmysle definície v prílohe „Zoznam technického, prístrojového a laboratórneho vybavenia (PO 2007-2013, PO 2014-2020)“ majú duplicitný charakter s nárokovaným výdavkom a zdôvodní nevyhnutnosť obstarania novej (rovnakej alebo obdobnej) infraštruktúry/výdavku prostredníctvom predkladaného projektu. [↑](#footnote-ref-15)
16. Partner kladie dôraz na preukázanie nevyhnutnosti výdavku vo vzťahu naplnenia stanovených cieľov v predkladanom projekte. [↑](#footnote-ref-16)
17. Uvádza sa číslo aktivity, názov aktivity, typ výskumu a subjekt vykonávajúci aktivitu (žiadateľ/partner, v prípade viacnásobného partnerstva aj názov subjektu partnera). [↑](#footnote-ref-17)
18. Žiadateľ/partner uvedie popis konkrétnej výskumno-vývojovej aktivity osobitne pre každý typ výskumnej aktivity 1 až n (nezávislý výskum a vývoj, priemyselný výskum, experimentálny vývoj).

    V tejto časti sa uvádza najmä:

    * Podrobný popis výskumno-vývojovej aktivity
    * Základné míľniky výskumnej aktivity
    * Základné výsledky výskumnej aktivity, ktoré sa očakávajú pri jej ukončení
    * Väzba na výskumnú infraštruktúru a personálne kapacity žiadateľa/partnera
    * Spôsob spolupráce v rámci partnerstva na jednotlivých aktivitách
    * Časová následnosť realizácie jednotlivých úkonov v rámci jednotlivých aktivít
    * Diseminácia činnosti a výsledkov v rámci jednotlivých aktivít

    [↑](#footnote-ref-18)
19. Žiadateľ/partner si tabuľku rozšíri podľa počtu realizovaných výskumno-vývojových aktivít v predkladanom projekte. [↑](#footnote-ref-19)