Vzorový formulár č 1.04

Vyhlásenie o partnerstve[[1]](#footnote-1)

Partnerstvo je vzťah medzi dvoma alebo viacerými subjektmi, ktorý je založený na spoločnej implementácii aktivít projektu, na ktorý je žiadaný nenávratný finančný príspevok z operačného programu Výskum a inovácie.

*Princípy korektnej partnerskej spolupráce*

1. Každý partner sa zaväzuje si prečítať formulár žiadosti o poskytnutí nenávratného finančného príspevku (ďalej len „NFP“), vrátane príloh a pochopiť, aká bude jeho úloha v projekte predtým, než bude návrh predložený.
2. Každý partner sa zaväzuje si prečítať Zmluvu o poskytnutí NFP a pochopiť, aké práva a povinnosti v súvislosti s implementáciou aktivít projektu po udelení NFP pre neho vyplývajú. Zmluva o poskytnutí NFP bude uzavretá po jej podpísaní žiadateľom a Výskumnou agentúrou (ďalej len „VA“). Následne bude žiadateľ svojich partnerov reprezentovať pri každom kontakte s VA počas implementácie projektu.
3. Žiadateľ sa zaväzuje pravidelne komunikovať so svojimi partnermi a neustále ich informovať o postupe projektu.
4. V prípade schválenia žiadosti o NFP (ďalej len „ŽoNFP“) sa žiadateľ zaväzuje partnerom dávať kópie monitorovacích správ, vypracovávaných pre VA, a zároveň sa partneri zaväzujú žiadateľovi poskytovať všetky potrebné informácie pre spracovanie monitorovacích správ.
5. V prípade schválenia ŽoNFP sa žiadateľ zaväzuje podstatné zmeny navrhované   
   v projekte (napr. aktivity, partneri atď.) odsúhlasiť s partnermi pred predložením príslušných návrhov zmien VA. V prípade, že žiadnu takúto dohodu nemožno dosiahnuť, musí žiadateľ túto informáciu uviesť pri predkladaní žiadosti o schválenie zmien VA.
6. V prípade schválenia ŽoNFP sa zaväzujú všetci partneri prostredníctvom žiadateľa bezodkladne písomne informovať VA o všetkých zmenách, ktoré sa týkajú ich organizácie a údajov a skutočností uvedených v žiadosti o poskytnutie NFP a v jej prílohách.
7. Zmena partnera po schválení ŽoNFP je možná len v odôvodnených prípadoch. Nesmie dôjsť k narušeniu povahy projektu a nový partner musí spĺňať tie isté kvalitatívne kritériá a kritériá oprávnenosti ako pôvodný partner. VA nie je povinná takúto zmenu akceptovať a nemusí pristúpiť k podpisu zmluvy o poskytnutí NFP, resp. môže odstúpiť   
   od zmluvy o poskytnutí NFP.
8. Partneri a žiadateľ sú povinní, v prípade schválenia ŽoNFP, uzavrieť zmluvu o partnerstve, ktorá je súčasťou výzvy a upravuje vzájomné práva a povinnosti týchto subjektov   
   pri implementácii projektu.
9. Výdavky partnerov budú oprávnené v zmysle podmienok príslušnej výzvy a v zmysle podmienok uvedených v zmluve o poskytnutí NFP.

Vyhlasujeme, že sme sa oboznámili a súhlasíme s obsahom projektu, ktorý je predkladaný VA. Zaväzujeme sa dodržiavať princípy korektnej partnerskej spolupráce.

Za žiadateľa:

Názov organizácie:..............................................................................................................

Titul, meno a priezvisko štatutárneho zástupcu:...............................................................

......................................... ................................................

miesto a dátum[[2]](#footnote-2) podpis štatutárneho zástupcu

pečiatka organizácie

Za partnera[[3]](#footnote-3):

Názov organizácie:..............................................................................................................

Titul, meno a priezvisko štatutárneho zástupcu:...............................................................

......................................... ................................................

miesto a dátum3 podpis štatutárneho zástupcu

pečiatka organizácie3

|  |  |  |  |  |  |
| --- | --- | --- | --- | --- | --- |
| **Čestné vyhlásenie partnera** | | |  |  | |
| Ja, dolupodpísaný partner (štatutárny orgán partnera) čestne vyhlasujem, že:   * všetky informácie obsiahnuté v ŽoNFP a všetkých jej prílohách sú úplné, pravdivé  a správne, * projekt je v súlade s princípmi podpory rovnosti mužov a žien a nediskriminácie podľa článku 7 nariadenia o Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde, a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej len ,,všeobecné nariadenie“) a v súlade s princípom udržateľného rozvoja podľa článku 8 všeobecného nariadenia, * zabezpečím finančné prostriedky na spolufinancovanie projektu tak, aby nebola ohrozená jeho implementácia, * na oprávnené výdavky uvedené v projekte nežiadam o inú pomoc, resp. požadovanie inej pomoci je v súlade s pravidlami kumulácie ustanovenými v príslušných právnych predpisov poskytovania štátnej pomoci a na tieto výdavky v minulosti nebol poskytnutý príspevok z verejných prostriedkov ani z Recyklačného fondu, * spĺňam podmienky poskytnutia príspevku uvedené v príslušnej výzve, * údaje uvedené v ŽoNFP sú identické s údajmi odoslanými prostredníctvom verejnej časti portálu ITMS2014+, * som si vedomý skutočnosti, že na NFP nie je právny nárok, * som si vedomý zodpovednosti za predloženie neúplných a nesprávnych údajov, pričom beriem na vedomie, že preukázanie opaku je spojené s rizikom možných následkov v rámci konania o ŽoNFP a/alebo implementácie projektu (napr. možnosť mimoriadneho ukončenia zmluvného vzťahu, vznik neoprávnených výdavkov).   Zaväzujem sa bezodkladne písomne informovať poskytovateľa o všetkých zmenách, ktoré sa týkajú uvedených údajov a skutočností. Súhlasím so správou, spracovaním a uchovávaním všetkých uvedených osobných údajov v súlade s **§ 47 zákona č. 292/2014 Z. z.** zákon o príspevku poskytovanom z európskych štrukturálnych a investičných fondov a o zmene a doplnení niektorých zákonov, pre účely implementácie operačného programu Výskum a inovácie.  S ohľadom na podmienky poskytnutia príspevku zároveň čestne vyhlasujem, že:   * partner nie je dlžníkom na daniach, * partner nie je dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike, * partner nie je dlžníkom na sociálnom poistení, * voči partnerovi nie je vedené konkurzné konanie ani reštrukturalizačné konanie, partner nie je v konkurze alebo v reštrukturalizácii (táto podmienka sa nevzťahuje na subjekty podľa § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov), * voči partnerovi nie je vedený výkon rozhodnutia resp. vymáhacie konanie v súlade  s článkom 71 všeobecného nariadenia (nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie), * partner nie je podnikom v ťažkostiach v zmysle všeobecného nariadenia o skupinových výnimkách 651/2014 (podnikom sa nechápe len subjekt súkromného sektora resp. podnikateľ, ale aj napr. príspevková organizácia, verejná vysoká škola a pod.) * partner nie je organizácia/podnik, voči ktorej sa nárokuje vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom, * partner má zabezpečené zdroje na spolufinancovanie projektu; zároveň vyhlasuje, že kedykoľvek, počas účinnosti a platnosti Zmluvy o poskytnutí NFP, na základe vyzvania VA preukáže disponibilitu uvedených finančných prostriedkov pre realizáciu projektu podľa podanej ŽoNFP požadovanými dokladmi (napr. aktuálny výpis z účtu, aktuálna individuálna účtovná závierka a pod.), a to na vlastné náklady, * partner ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať partnera v konaní o ŽoNFP neboli právoplatne odsúdení za niektorý z trestných činov uvedených vo výzve, * partner, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú  z fondov Európskej únie alebo trest zákazu účasti vo verejnom obstarávaní podľa osobitného predpisu, * partner bude najneskôr pred podpísaním zmluvy o NFP zapísaný v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov, * partner neukončí/neukončil fyzickú realizáciu hlavných aktivít projektu, t.j. plne zrealizovať všetky aktivity projektu, pred predložením ŽoNFP v rámci tejto výzvy, * partner neporušil zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov za obdobie 5 rokov predchádzajúcich podaniu ŽoNFP, * v prípade, ak sa jedná o subjekt podliehajúci Schéme na podporu výskumu a vývoja, tak odvetvie, v ktorom sa bude projekt realizovať, je odvetvím oprávneným na poskytnutie finančnej pomoci (uvedené v Schéme na podporu výskumu a vývoja, časť F, Odvetvia oprávnené na poskytnutie pomoci), * projekt ktorý je predmetom ŽoNFP, je v súlade s horizontálnymi princípmi udržateľný rozvoj, podpora rovnosti mužov a žien a nediskriminácia, ktoré sú definované  v Partnerskej dohode SR na roky 2014 – 2020 a v čl. 7 a 8 všeobecného nariadenia, * partner vykonáva činnosti v priemyselnom (aplikovanom) výskume alebo experimentálnom vývoji v jednej z vybraných domén inteligentnej špecializácie RIS3, * nehnuteľnosti (pozemky a stavby) a hnuteľné veci, prostredníctvom ktorých dochádza  k realizácii projektu, sú vo výlučnom vlastníctve žiadateľa/partnera, alebo má  k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. V prípade stavebných prác v rámci projektu na majetku nie je záložné právo ani plomba. Túto podmienku poskytnutia príspevku musí partner spĺňať počas realizácie projektu a zároveň počas obdobia udržateľnosti projektu, t. j. 5 rokov po ukončení realizácie aktivít projektu, resp. 3 roky v prípade MSP, * partner sa nezúčastní ako uchádzač verejného obstarávania vo verejnom obstarávaní žiadateľa a nie je dodávateľom žiadateľa pre aktivity vykonávané v rámci predkladaného projektu * partner je spôsobilý na vykonávanie výskumu a vývoja * partner ku dňu predloženia ŽoNFP existuje minimálne 36 mesiacov a zároveň:   + partner, ktorý podlieha Schéme na podporu výskumu a vývoja, má v predmete podnikania zapísané činnosti v súlade so zameraním oblasti/odvetvia hospodárstva, v ktorom sa realizuje výskum a/alebo vývoj v rámci projektu, a to najneskôr v deň predchádzajúci vyhláseniu výzvy a zároveň najneskôr 12 mesiacov pred predložením ŽoNFP,   + partner, ktorý nepodlieha Schéme na podporu výskumu a vývoja má minimálne 36 mesiacov pred podaním ŽoNFP v predmete činnosti zapísané činnosti v oblasti výskumu a/alebo vývoja, ktoré sú relevantné v rámci predkladaného projektu. * V prípade, že sa jedná o výskumnú organizáciu:   + organizácia spĺňa podmienky organizácie venujúcej sa výskumu a šíreniu poznatkov podľa bodu 83 Nariadenia komisie (ES) č. 651/2014[[4]](#footnote-4), zo dňa 17. júna 2014[[5]](#footnote-5) (výskumná organizácia). | | | | | |
| **Titul, meno a priezvisko štatutárneho orgánu partnera:** | **Podpis** | **Miesto podpisu:** | | | **Dátum podpisu:** |
|  |  |  | | |  |

1. Toto vyhlásenie je podpísané žiadateľom a všetkými partnermi v prípade, keď sa na projekte okrem žiadateľa podieľa aj partner/partneri. [↑](#footnote-ref-1)
2. Dátum podpisu nesmie byť starší ako dátum vyhlásenia predmetnej výzvy v tvare dd.mm.rrrr. [↑](#footnote-ref-2)
3. V prípade viacerých partnerov je potrebné uviesť údaje a podpisy za všetkých partnerov. [↑](#footnote-ref-3)
4. NARIADENIE KOMISIE (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy. [↑](#footnote-ref-4)
5. Relevantné pre subjekt ako sú (univerzity alebo výskumné inštitúty, agentúry technologického transferu, sprostredkovatelia v oblasti inovácie, fyzické alebo virtuálne spolupracujúce subjekty zamerané na výskum) bez ohľadu na ich právne postavenie (verejnoprávny alebo súkromnoprávny subjekt) alebo spôsob financovania. [↑](#footnote-ref-5)